આ શોકદર્શક ઠરાવમાં ડો.રમણભાઇ પટેલ, રફીયુદ્દીન શેખ, પોપટલાલ દાણી, સોમચંદ મકવાણા, હરિન પાઠક અને ગોપાલ સોલંકી વગેરેએ માઉન્ટ બેટનને ભારતવાસીઓને કરેલી મદદનો ઉલ્લેખ કર્યો હતો. તેમણે ભાગલા વખતે અંગ્રેજ સરકાર સામે નીડરતાથી ભારતનો પક્ષ રજૂ કર્યો હતો. તેઓ માનતા હતા કે, ભાગલાથી ભારત-પાકિસ્તાન વચ્ચે મોટી દુશ્મનાવટ થશે અને કોમી તોફાનો ફાટી નીકળશે. મોટું નુકસાન બન્ને દેશોને થશે પરંતુ, તેમનો પક્ષ અંગ્રેજ સરકારે ઉડાવી દીધો હતો અને ભાગલાને મંજૂરી આપી દીધી હતી. ત્યારબાદ તેની દેખરેખની જવાબદારી પણ તેમને જ સોંપવામાં આવી હતી. દેશમાં ફાટી નીકળેલાં કોમી તોફાનો વખતે તેમની સ્થિતિ કફોડી થઇ ગઇ હતી.